CELEX: 32016R0472
Language: sl
Date: 2016-03-31 00:00:00
Title: Izvedbena uredba Komisije (EU) 2016/472 z dne 31. marca 2016 o spremembi Uredbe (EU) št. 72/2010 glede opredelitve pojma „inšpektor Komisije“ (Besedilo velja za EGP)

1.4.2016   
            
            
               SL
            
            
               Uradni list Evropske unije
            
            
               L 85/28
            
         IZVEDBENA UREDBA KOMISIJE (EU) 2016/472
   z dne 31. marca 2016
   o spremembi Uredbe (EU) št. 72/2010 glede opredelitve pojma „inšpektor Komisije“
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 300/2008 Evropskega parlamenta in Sveta z dne 11. marca 2008 o skupnih pravilih na področju varovanja civilnega letalstva in o razveljavitvi Uredbe (ES) št. 2320/2002 (1), in zlasti člena 15 Uredbe,
   ob upoštevanju naslednjega:
   
               (1)
            
            
               Sporazum o Evropskem gospodarskem prostoru (EGP) (2), zlasti njegova Priloga XIII, določa, da države članice Evropskega združenja za prosto trgovino (Efta), ki so v EGP, izvajajo skupne osnovne standarde za varovanje v letalstvu in da Nadzorni organ Efte v teh državah članicah izvaja inšpekcijske preglede. Za še večjo usklajenost izvajanja skupnih osnovnih standardov bi morala imeti Komisija možnost, da v svoje skupine za opravljanje inšpekcijskih pregledov na področju varovanja v letalstvu vključi usposobljene strokovnjake iz Nadzornega organa Efte in držav članic Efte.
            
         
               (2)
            
            
               Sekretariat Evropske konference civilnega letalstva (ECAC) koordinira revizije varovanja v letalstvu v državah članicah ECAC, da bi zagotovil skladnost s standardi varovanja v letalstvu. Da bi se okrepila izmenjava najboljših praks med tem sekretariatom in Komisijo na področju varovanja v letalstvu, bi morala imeti Komisija možnost, da v svoje skupine za opravljanje inšpekcijskih pregledov na področju varovanja v letalstvu vključi usposobljene strokovnjake iz sekretariata ECAC.
            
         
               (3)
            
            
               Ukrepi iz te uredbe so v skladu z mnenjem odbora iz člena 19(2) Uredbe (ES) št. 300/2008 –
            
         SPREJELA NASLEDNJO UREDBO:
   Člen 1
   Člen 2(3) Uredbe Komisije (EU) št. 72/2010 (3) se nadomesti z naslednjim:
   
               „3.
            
            
               ‚inšpektor Komisije‘ pomeni osebo, ki jo Komisija izbere za sodelovanje pri inšpekcijskih pregledih Komisije ter je državljan Unije ali državljan države članice Evropskega združenja za prosto trgovino (Efta) in jo zaposluje eden od naslednjih delodajalcev:
               
                           —
                        
                        
                           Komisija,
                        
                     
                           —
                        
                        
                           država članica Unije, kot nacionalnega revizorja,
                        
                     
                           —
                        
                        
                           država članica Efte, kot osebo, zadolženo za spremljanje skladnosti na nacionalni ravni v imenu zadevne države članice,
                        
                     
                           —
                        
                        
                           nadzorni organ Efte,
                        
                     
                           —
                        
                        
                           sekretariat Evropske konference civilnega letalstva.“
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 31. marca 2016
      
         
            Za Komisijo
         
         
            Predsednik
         
         Jean-Claude JUNCKER
      
   
   
      (1)  UL L 97, 9.4.2008, str. 72.
   
      (2)  UL L 1, 3.1.1994, str. 3.
   
      (3)  Uredba Komisije (EU) št. 72/2010 z dne 26. januarja 2010 o določitvi postopkov za izvajanje inšpekcijskih pregledov Komisije na področju varovanja letalstva (UL L 23, 27.1.2010, str. 1).